ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
25 มิ.ย. 2558

สรุปตลาดภาคเช้า
ตลาดภาคเช้าปรับลดลงเล็กน้อย ในทิศทางเดียวกันกับตลาดรอบบ้าน สำหรับหุ้นที่ Out perform ในภาคเช้าคือหุ้นกลุ่ม Food สำหรับปัจจัยกดดันหลักมาจากความกังวลต่อประเด็นหนี้กรีซ ปิดตลาดภาคเช้าดัชนีเปลี่ยนแปลง -1.92 จุด (-0.13%) มาอยู่ที่ 1,516.34 จุด มูลค่าการซื้อขาย 1.6 หมื่นล้านบาท
 
แนวโน้ม ภาคบ่าย
ประเมินดัชนีปรับตัวลดลง โดยมองตลาดไทยยังตกน้อยกว่าตลาด TIP อยู่ราว 0.27-0.53% ทำให้คาดว่าจะมีแรงขายต่อเนื่องในภาคบ่าย ระยะกลางเรามองความกังวลต่อการผิดชำระหนี้ของกรีซจะเพิ่มขึ้นจนถึงปลายเดือน แนะนำลดน้ำหนักพอรต์ เพื่อเตรียมเงินสดไว้สะสมหุ้นกลับที่แนวรับ 1,500 และ 1,480 จุด โดยเน้นหุ้นที่มีการจ่ายปันผลน่าสนใจ และหุ้นรายตัวที่มีปัจจัยเฉพาะตัว
 
วิเคราะห์ทางเทคนิค
CEI ราคาปิด 1.16 บาท
แนวรับ 1.14 บาท      แนวต้าน 1.30 บาท
แนว cut loss หากใกล้จะหลุด 1.12 บาท
กราฟ CEI ฟอร์มตัวเป็นกระทะหงาย พร้อมทั้งเกิดสัญญาณซื้อใน RSI และเส้น MACD ปรับตัวขึ้นผ่านแนวศูนย์ ยืนยันการฟื้นตัวสู่ระดับขาขึ้นในระยะยาว   จึงแนะนำเข้าซื้อ โดยมีแนวต้านสั้นที่ 1.30 บาท
 
THRE  ราคาปิด 3.18 บาท
แนวรับ 3.16 บาท     แนวต้าน 3.34, 3.50 บาท
แนว cut loss หากใกล้จะหลุด 3.12 บาท
กราฟ THRE มีโครงสร้างในกราฟแท่งเทียนแบบ W-shape  ขณะที่เครื่องมือ RSI, MACD เกิด buy signal  เราคาดว่าราคาจะปรับตัวขึ้นตามสัญญาณซื้อนี้ โดยหากผ่าน 3.34 บาทได้จะวิ่งไปยังปลายไหล่ขวาที่ 3.50 บาท
เด็กแนว
CEN  หุ้นเซน ถือเป็นพ่อของ UWC, RWI และ EMC เพราะถือหุ้นบริษัทเหล่านี้ไว้ทุกตัว  ซึ่งถ้าคิดเป็นมูลค่าออกมาเป็น Book Value ของ CEN ได้ที่ 3.70 บาท สูงกว่าราคากระดานในตอนนี้ และทั้ง 3 บริษัทจะมีผลประกอบการที่พลิกสถานะขึ้นอย่างมีนัยยะสำคัญตั้งแต่ปีนี้ไปเลย เช่น EMC จะรับรู้โครงการอสังหากว่า 3 พันล้านบาท ขณะที่ UWC มีงานเสาส่งกว่าพันล้านบาท และเมื่อได้โรงไฟฟ้าจะมีมูลค่าเพิ่มขึ้นมาก ส่วน RWI จะมีงานเพิ่มขึ้นมากตามสัดส่วนของงานก่อสร้างที่จะออกมา  เด็กแนวมองว่าตอนนี้ราคาหุ้นกลุ่มนี้ตั้งลำได้แล้วจึงเพิ่มมูลค่าให้แม่อย่างชัดเจน  ราคาหุ้นตรงนี้ถือว่าลงมามากแล้วการเข้าสะสมจึงเป็นโอกาสอันเหมาะอย่างมาก
ด้านสัญญาณเทคนิคของ CEN ล่าสุดกราฟแท่งเทียนฟอร์มตัวเป็น      W-shape มีเป้าหมายในการวิ่งไปยังแนว 3.50 บาท จากตรงนี้ไป ขณะที่ RSI นั้นยกฐานสูงเป็น Bullish Divergence แล้ว หมายความว่าราคาหุ้นจะเดินหน้าไปเรื่อยไม่สร้าง low อีกแล้วและมีแววจะวิ่งแรงซะด้วย